CELEX: 62017CA0532
Language: lv
Date: 2018-07-04 00:00:00
Title: Lieta C-532/17: Tiesas (trešā palāta) 2018. gada 4. jūlija spriedums (Landgericht Hamburg (Vācija) lūgums sniegt prejudiciālu nolēmumu) – Wolfgang Wirth u.c./Thomson Airways Ltd (Lūgums sniegt prejudiciālu nolēmumu – Pārvadājumi – Regula (EK) Nr. 261/2004 – 2. panta b) punkts – Piemērošanas joma – Jēdziens “apkalpojošais gaisa pārvadātājs” – Nomas kopā ar apkalpi līgums (“wet lease”))

27.8.2018   
            
            
               LV
            
            
               Eiropas Savienības Oficiālais Vēstnesis
            
            
               C 301/10
            
         
      Tiesas (trešā palāta) 2018. gada 4. jūlija spriedums (Landgericht Hamburg (Vācija) lūgums sniegt prejudiciālu nolēmumu) – Wolfgang Wirth u.c./Thomson Airways Ltd
      
      (Lieta C-532/17) (1)
      
      ((Lūgums sniegt prejudiciālu nolēmumu - Pārvadājumi - Regula (EK) Nr. 261/2004 - 2. panta b) punkts - Piemērošanas joma - Jēdziens “apkalpojošais gaisa pārvadātājs” - Nomas kopā ar apkalpi līgums (“wet lease”)))
      (2018/C 301/12)
      Tiesvedības valoda – vācu
      
         Iesniedzējtiesa
      
      
         Landgericht Hamburg
      
      
         Pamatlietas puses
      
      
         Prasītāji: Wolfgang Wirth, Theodor Mülder, Ruth Mülder, Gisela Wirth
      
      
         Atbildētāja: Thomson Airways Ltd
      
      
         Rezolutīvā daļa
      
      Jēdziens “apkalpojošais gaisa pārvadātājs” Eiropas Parlamenta un Padomes Regulas (EK) Nr. 261/2004 (2004. gada 11. februāris), ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91, īpaši tās 2. panta b) punkta, izpratnē ir jāinterpretē tādējādi, ka tas neietver gadījumu, kad gaisa pārvadātājs kā pamatlietā citam gaisa pārvadātājam iznomā lidaparātu kopā ar apkalpi atbilstoši lidmašīnas kopā ar apkalpi nomas līgumam (“wet lease”), taču neuzņemas operatīvo atbildību par šiem lidojumiem, tostarp, kad pasažieriem izsniegtajā lidojuma rezervācijas apstiprinājumā ir norādīts, ka lidojumu izpilda pirmais minētais gaisa pārvadātājs.
      
         (1)  OV C 402, 27.11.2017.